Kohli, Sachin
కోహ్లీ బ్యాట్‌పై సచిన్‌ వ్యాఖ్య
న్యూఢిల్లీ: టెస్టుల్లో వరుసగా నాలుగు డబుల్‌ సెం చరీలు సాధించిన కెప్టెన్‌ కోహ్లీపై క్రికెట్‌ లెజెండ్‌ సచిన్‌ ప్రశంసలు కురిపించాడు.ఉప్పల్‌ స్టేడియంలో బంగ్లాదేశ్‌తో జరుగుతున్న ఏకైక టెస్టు మ్యాచ్‌లో 240 బంతులు ఆడి 24 బౌండరీల సాయంతో కోహ్లీ డబుల్‌ సెంచరీ చేసి చరిత్ర సృష్టించిన సంగతి తెలిసిందే.ఉప్పలో లోని రాజీవ్‌ గాంధీ స్టేడియంలో డబుల్‌ సెంచరీ సాధించిన అనంతరం కోహ్లీ తన బ్యాట్‌తో ప్రేక్షకులకు అభి వాదం చేశాడు. ఈ సందర్భంగా సచిన్‌ కోహ్లీ బ్యాట్‌పై ఒక స్పాట్‌ని పరిశీలనగా గమనించాడు. ఈ విషయాన్ని సచిన్‌ ట్విటర్‌లో తెలియ జేశాడు.సచిన్‌ ట్విటర్‌లో నువ్వు అద్భుతమని నీ బ్యాట్‌పై ఉన్న స్వీట్‌ బ్యాట్‌ చెబుతుంది.స్కోరు బోర్డు అవసరం లేదు. దేవుడు ఎల్లప్పుడు నీ బ్యాట్‌ని మాట్లాడేలా చేయాలి అని ట్విట్‌ చేశాడు. 28 సంవత్సరాల కోహ్లీ బంగ్లాదేశ్‌తో జరుగుతున్న ఏకైక టెస్టులో డబుల్‌ సెంచరీ సాధించి చరిత్ర సృష్టించాడు.టెస్టుల్లో కోహ్లీ వరుసగా నాలుగవ డబుల్‌ సెంచరీని సాధించాడు.తద్వారా టెస్టు క్రికెట్‌ చరిత్రలో వరుసగా నాలుగు సిరీస్‌లలో నాలుగు డబుల్‌ సెంచరీలు చేసిన తొలి బ్యాట్స్‌ మెన్‌గా కోహ్లీ చరిత్ర సృష్టించాడు.అంతకు ముందు వెస్టిండీస్‌పై 200 పరుగులు, న్యూజిలాండ్‌పై 211 పరుగులు,ఇంగ్లండ్‌పై 235 ఇలా వరుసగా మూడు డబుల్‌ సెంచరీలు చేశాడు.ఈ క్రమంలో క్రికెట్‌ దిగ్గజాలు డాన్‌ బ్రాడ్‌మన్‌,ద్రవిడ్‌ల రికార్డును కోహ్లీ చెరిపివేశాడు.డాన్‌ బ్రాడ్‌మెన్‌,ద్రవిడ్‌లు మాత్రమే వరుసగా మూడు సిరీస్‌లలో మూడు డబుల్‌ సెంచరీ సాధించారు. 2011లో అంతర్జా తీయ టెస్టు అరంగేట్రం చేసిన కోహ్లీకి బంగ్లా టెస్టు 54వది కావడం విశేషం.టెస్టుల్లో కోహ్లీ ఇప్పటి వరకు 16 సెంచరీలు,14 హాఫ్‌ సెంచరీలు నమోదు చేశాడు.బంగ్లాదేశ్‌తో జరగుతున్న ఏకైక టెస్టు తొలి ఇన్నింగ్స్‌లో 204 పరుగులు చేసిన కోహ్లీ తైజుల్‌ ఇస్లామ్‌ బౌలింగ్‌లో ఎల్‌డిడబ్ల్యూగా వెనుదిరిగాడు.